พ่อแม่ ลันลาเบล ร้อง ยธ.จ่ายเยียวยา ขอชันสูตรซ้ำ คาใจสาเหตุการตาย
พ่อแม่ ลันลาเบล เข้า ยธ.ยื่นคำร้องขอชันสูตรศพซ้ำ เหตุยังคาใจสาเหตุการตายลูกสาว ด้าน ผช.รมว.ยุติธรรม เผยอาจใช้ช่องขอรับความช่วยเหลือ ดำเนินคดีแพ่ง เพื่อเรียกร้องค่าเสียหายจากผู้ที่ทำให้เสียชีวิต, ,เมื่อวันที่ 26 ก.ย.62 ที่กระทรวงยุติธรรม (ยธ.) นายชวลิต นรพันธ์พิพัฒน์ และนางศุภมาส นรพันธ์พิพัฒน์ บิดามารดาของ น.ส.ธิติมา นรพันธ์พิพัฒน์ หรือ ,ลันลาเบล, พริตตี้สาวสวยวัย 25 ปี ที่เสียชีวิตจากการดื่มสุราหนัก ได้เข้าพบ ว่าที่ ร.ต.ธนกฤติ จิตรอารีรัตน์ เลขานุการรัฐมนตรีว่าการกระทรวงยุติธรรม และนายสามารถ เจนชัยจิตรวนิช ผู้ช่วยรัฐมนตรีว่าการกระทรวงยุติธรรม เพื่อยื่นคำร้องขอให้สถาบันนิติวิทยาศาสตร์ช่วยชันสูตรศพ น.ส.ธิติมา ซ้ำอีกที เนื่องจากยังคาใจกับการเสียชีวิตของลูกสาว และข้องใจการชันสูตรศพของเจ้าหน้าที่โรงพยาบาลก่อนหน้าที่ตรวจชันสูตรศพ,โดย นายสามารถ กล่าวว่า เบื้องต้นจะให้ให้กองทุนยุติธรรมช่วยเหลือค่าใช้จ่ายในการดำเนินคดีทางแพ่งเพื่อเรียกร้องค่าเสียหายจากผู้ที่ทำให้เสียชีวิต แม้ว่ากองทุนจะมีเงื่อนไข คือ ช่วยคนที่มีฐานะยากจน แต่กรณีของพ่อแม่ น.ส.ธิติมา อาจใช้ช่องทางยื่นขอรับความช่วยเหลือ เนื่องจากขาดอุปการะเลี้ยงดู โดยต้องให้เพื่อนบ้านที่ไม่ใช่ญาติทำคำรับรองเพื่อยืนยันว่าผู้ยื่นคำร้องไม่มีอาชีพ ส่วนเรื่องชันสูตรศพจะต้องยื่นคำร้องที่ สน.บุคคโล เพื่อย้ายศพมาให้สถาบันนิติวิทยาศาสตร์เก็บรักษา ก่อนมอบเงินส่วนตัวให้ลูกสาวลันลาเบลที่มาด้วย 5,000 บาท ,ผู้สื่อข่าวรายงานว่า ขณะที่ นายสามารถ เอามือลูบศีรษะลูกสาวลันลาเบล แล้วถามว่า รู้มั้ยว่าแม่ไปไหน เด็กก็ตอบว่า แม่อยู่ที่วัด โดย นายสามารถ ได้กล่าวอีกว่า สู้ๆนะเป็นกำลังใจให้ ผมไปฟังสวดในงานศพมา ลันลาเบลมาหาผม บอกว่าถูกฆ่าและคนที่ทำคือผู้ชายที่ทำให้เสียชีวิต สร้างความแปลกใจและขนลุกให้กับคนที่ร่วมอยู่ในห้องประชุมอย่างมาก,ขณะเดียวกัน พนักงานสอบสวน สน.บุคคโล ได้นำตัว นายรัชเดช วงศ์ทะบุตร หรือน้ำอุ่น พริตตี้บอย ไปฝากขังที่ศาลอาญาธนบุรี โดยมีพ่อแม่และทนายความติดตามอย่างใกล้ชิด ทั้งนี้เมื่อผู้สื่อข่าวสอบถามน้ำอุ่นว่า ตอนนี้โอเคหรือไม่ น้ำอุ่นพยักหน้าตอบเท่านั้น และไม่มีการตอบคำถามสื่อแต่อย่างใด.
พ่อแม่ ลันลาเบล เข้า ยธ.ยื่นคำร้องขอชันสูตรศพซ้ำ เหตุยังคาใจสาเหตุการตายลูกสาว ด้าน ผช.รมว.ยุติธรรม เผยอาจใช้ช่องขอรับความช่วยเหลือ ดำเนินคดีแพ่ง เพื่อเรียกร้องค่าเสียหาย 
ลันลาเบล,ข่าวเด่น,คดีลันลาเบล,พริตตี้สาว,กระทรวงยุติธรรม,ข่าวทั่วไป